OpenLLM-France/wikimedia huggingface dataset:
# Ennio Flaiano

Ennio Flaiano, (Pescara, 5 de març de 1910 – Roma, 20 de novembre de 1972) va ser un escriptor, guionista, periodista, humorista, crític cinematogràfic i dramaturg italià. Especialitzat en elzeviro, Flaiano va escriure per a l'Oggi, Il Mondo, il Corriere della Sera, i més diaris. Va treballar molt de temps amb Federico Fellini, amb qui va col·laborar extensament amb els temes i els guions de les pel·lícules més famoses del director de Rimini, incloent La strada, La dolce vita i 8½.

## Biografia

"La paraula serveix per ocultar el pensament, el pensament per ocultar la veritat. I la veritat fulmina a aquells que s'atreveixen a mirar-la a la cara. »
(Ennio Flaiano, Un marziano a Roma)
Va néixer el 5 de març del 1910, últim de set fills, de Cetteo Flaiano (1859-1943) i Francesca Di Michele (1873-1938), el jove Ennio passa una infantesa de viatges i desplçaments continus entre Pescara, Camerino, Senigallia, Fermo e Chieti, entre escoles i col·legis.
Al 1922 arriba a Roma (viatjant el 27 d'octubre amb tren, per casualitat, en companya de feixistes de la "Marxa a Roma", de la qual més tard en contarà gustoses anècdotes).
A la capital italiana compleix els estudis secundaris al Convitto Nazionale fins al liceu de belles arts (diplomat el 1929) i s'inscriu a la Facultad d'Arquitectura, sense però acabar els estudis universitaris.

## Referències

* ↑ «Convitto ieri |» (en italià). Convitto Nazionale Roma. Arxivat de l'original el 2018-02-16 [Consulta: 16 febrer 2018]. Arxivat 2018-02-16 a Wayback Machine.
# Enric Fabregat i Jodar

Enric Fabregat i Jodar (Barcelona, 1914 - Ciutat de Mèxic, 1976) fou un compositor destacat per compondre nombroses cançons; d’entre les quals: Yo no sé, 1948, amb la que es va donar a conèixer. Altres de les seves obres són: En mala hora, El quitapenas, Qué tanto es tantito, El mundo, Jacarandas.
Moltes de les seves obres van ser enregistrades per Manuel Muñoz Ferrus, Mario Molina i Rafael Cárdenas.

## Referències

* ↑ G.Pareyón: Diccionario de música de México. Secretaría de Cultura Jalisco 1995.
# Enrique Izquierdo Jiménez

Enrique Izquierdo Jiménez fou un advocat i polític espanyol de la dècada del 1930. Membre del Partit Republicà Radical, fou nomenat governador civil de la província de Girona poc després de la proclamació de la Segona República Espanyola, tot i que fou substituït als pocs dies per Albert de Quintana i de León. A les eleccions generals espanyoles de 1933 fou escollit diputat del Partit Republicà Radical per la província de Ciudad Real. El febrer de 1935 va constituir el Directori nacional del Frente Español que defensava una República Espanyola unida i indivisible de caràcter burgès, liberal i progressiu, alhora que demanava la il·legalització de totes les forces de caràcter dissolvent o subversiu.

## Referències

* ↑ Joan SERRALLONGA I URQUIDI, El aparato provincial durante la Segunda República. Los gobernadores civiles, p. 39
* ↑ Fitxa del Congrés dels Diputats
* ↑ Frente Español, ABC, 1 de febrer de 1935
# Malé Leváre

Malé Leváre és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1377.
# Tour de Voivodina

El Tour de Voivodina (oficialment Tour of Vojvodina) eren dues curses ciclistes d'un sol dia que es disputaven a la regió de Voivodina, a Sèrbia. La primera edició, d'una sola cursa, es va córrer el 2006 ja formant part del calendari de l'UCI Europa Tour. Després d'un any de pausa es va tornar a recuperar el 2008, ja dividida amb dues curses independents. Amb algunes interrupcions va durar fins al 2012.

## Palmarès
### Tour de Voivodina I

| Any | Vencedor | Segon | Tercer |
| 2006 | Jure Kocjan | Zoltán Remák | István Cziráki |
| 2008 | Robert Vrečer | Ivailo Gabrovski | Kristjan Fajt |
| 2009 | Matej Marin | Ilya Syrtsev | Martin Grashev |
| 2011 | Gregor Gazvoda | Ivan Stević | Marek Čanecký |
| 2012 | Kristjan Fajt | Hannes Kapeller | Martin Weiss |

### Tour de Voivodina II

| Any | Vencedor | Segon | Tercer |
| 2008 | Gregor Gazvoda | Vid Ogris | Georgi Georgiev Petrov |
| 2009 | Ivailo Gabrovski | Kristijan Đurasek | Vladimir Koev |
| 2011 | Žolt Der | Jovan Zekavica | Aljaž Hočevar |
| 2012 | Clemens Fankhauser | Kristjan Fajt | Martin Weiss |

## Referències

* 1 2 «Tour of Vojvodina I (Ser) - Cat. 1.2». [Consulta: 30 octubre 2023].
* 1 2 «Tour of Vojvodina II (Ser) - Cat. 1.2». [Consulta: 30 octubre 2023].

## Enllaços externs

* Palmarès del Tour de Voivodina I a sitiodeciclismo.net
* Palmarès del Tour de Voivodina II a sitiodeciclismo.net
# Gbeľany

Gbeľany és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1362.
# Declaració de Restabliment de la Independència de l'Estat de Lituània

La Declaració de Restabliment de la Independència de l'Estat de Lituània o la Declaració de l'11 de març (en lituà: Aktas dėl Lietuvos nepriklausomos valstybės atstatymo) va ser signada pels membres del Consell Suprem de la República de Lituània que va proclamar la restauració de la independència de Lituània l'11 de març de 1990. L'acte va destacar la restauració i la continuïtat jurídica del període d'entreguerres, quan Lituània, va ser ocupada per la Unió Soviètica i la pèrdua d'independència el juny de 1940. Era la primera vegada que una república federada declarava la seva independència durant la dissolució de la Unió Soviètica.

## Elecció democràtica

Les eleccions parlamentàries de febrer 1990 van ser les primeres lliures i democràtiques celebrades a Lituània des de la Segona Guerra Mundial. Les persones van votar de forma aclaparadora els candidats recolzats per Sąjūdis, encara que el moviment no es va presentar com a partit polític. El resultat va ser el primer de la postguerra d'un govern no comunista. Durant la seva primera reunió l'11 de març de 1990, el Soviet Suprem de la República Socialista Soviètica de Lituània va canviar el seu nom pel Consell Suprem de la República de Lituània, es va escollir a Vytautas Landsbergis com el seu president, i va declarar formalment el restabliment de l'Estat de Lituània. La llei va ser aprovada a les 10:44 pm per 124 membres del consell mentre que sis se'n van abstenir. No hi va haver vots en contra.

## Referències

* ↑ «Upheaval in the East; Soviet Congress Rejects Lithuanian Secession Move - New York Times». Nytimes.com, 16-03-1990. [Consulta: 3 octubre 2013].
* ↑ «LR AT AKTO Dėl Lietuvos nepriklausomos valstybės atstatymo signatarai» (en lituà). Lietuvos Respublikos Seimas. Arxivat de l'original el 2003-07-01. [Consulta: 3 octubre 2013].

## Vegeu també

* Declaració d'Independència de Lituània
* Via Bàltica
* Vytenis Andriukaitis
# Fruxil

Fruxil és un petit llogarret rural de la parròquia d'A Cervela, en el municipi d'O Incio (província de Lugo). Pertany a la Comarca de Sarria, i el 2005 constava de 18 habitatges i la seva població estable s'estimava en 37 veïns, amb una població estacional màxima de 52. La seva característica forma de ferradura la fa fàcilment recognoscible des de l'aire.
Prop del nucli urbà hi ha un conjunt de mámoes o dòlmens anomenat As Medorras de Fruxil.

## Referències

* ↑ Rueda, Carlos; Albo, Francisco «Viejos tesoros de A Cervela» (en castellà). La Voz de Galicia, 26-10-2013 [Consulta: 20 febrer 2022].
# Keladi Chennamma

Keladi Chennamma fou la reina del regne Keladi a Karnataka, (també conegut com a Bednur i Ikkeri), que es va formar després de la caiguda de l'Imperi Vijayanagara.
Filla de Siddappa Shetty , un comerciant nadiu de Basrur, Chennamma es va casar amb el rei Somashekara Nayaka el 1667 DC. Després de quedar vídua l'any 1677, Chennamma va gestionar de manera eficient l'administració de la dinastia Keladi Nayaka. Durant el seu regnat de 25 anys, va frenar l'avanç de l'exèrcit mogol dirigit per Aurangzeb des de la seva base militar al regne de Keladi situat a Sagara. Va adoptar a Basavappa Nayaka, un parent proper que la succeí com Hiriya Basappa Nayaka. També va signar un acord comercial amb els portuguesos que incloïa productes bàsics com el pebrot i l'arròs.
Els portuguesos li van donar l'epítet "la Reina del Pebrot" o "Raina da Pimenta". També va permetre als portuguesos establir esglésies a Mirjan, Honnavara, Chandravara i Kalyanpura. A l'estat de Karnataka, se la recorda, juntament amb Abbakka Rani, Kittur Chennamma, Belawadi Mallamma i Onake Obavva, com les dones guerreres i patriotes més importants.
El regne Keladi va ser probablement l'últim a perdre l'autonomia davant els governants de Mysore i, posteriorment, contra els britànics. El seu gabinet estava dirigit per Timmanna Naik, que era el descendent d'un comandant de Vijayanagra.

## Atac d'Aurangazeb

Va proporcionar refugi a Rajaram Chhatrapati, fill de Shivaji que fugia de l'emperador mogol Aurangzeb, després d'una reunió amb el seu gabinet i va tractar Rajaram amb respecte, però Aurangazeb va atacar Keladi. Keladi Chennamma va lliurar la guerra sense derrota i la batalla amb els mogols va acabar en un tractat.
Subordinat del Regne Keladi, Sadasiva de Swadi també va ajudar Rajaram a través d'un préstec.

## Llegat

És considerada l'epítome del valor de les dones kanareses, juntament amb Rani Abbakka, Onake Obavva i Kittur Chennamma.
La fortalesa de Mirjan va ser construïda per Keladi Chennamma.

## Referències

* ↑ Bhat, N. Shyam. South Kanara, 1799-1860 : a study in colonial administration and regional response. 1st. New Delhi, India: Mittal Publications, 1998, p. 43. ISBN 9788170995869.
* ↑ amar chitra katha vol 793
* 1 2 3 4 5 6 Dixit, Giri S. Studies in Keladi History: Seminar Papers. Bangalore: Mythic Society, 1981, p. 4,5,115.
* 1 2 3 «1671-96 Rani Regnant Chennamma of Keladi (or Bednur) (India)». Worldwise guide to women in leadership. [Consulta: 13 novembre 2012].
* 1 2 Thilagavathi, B.S. Chandrababu, L.. Woman, her history and her struggle for emancipation. Chennai: Bharathi Puthakalayam, 2009, p. 241. ISBN 9788189909970.
* ↑ Kudva, Venkataraya Narayan. History of the Dakshinatya Saraswats. Madras: Samyukta Gowda Saraswata Sabha, 1972, p. 112.
* ↑ Krishnamurthy, Radha. Sivatattva Ratnakara of Keladi Basavaraja: a cultural study. Keladi, Karnataka: Keladi Museum and Historical Research Bureau, 1995, p. 6,115.
* ↑ «Excavations - 2000-2005 – Karnataka». Fort, Mirjan, dt. Uttar Kannada. Archaeological Survey of India and National Informatics Centre. [Consulta: 24 maig 2010].
# Yip Pui Yin

Yip Pui Yin (en xinès:葉姵延; n. 6 ago 1987) és una esportista de Hong Kong que competeix en bàdminton en la categoria individual.

## Referències

* ↑ http://www.tournamentsoftware.com/profile/selectheadtohead.aspx?id=B368A130-10A6-4C37-886A-4EF8AE4D6E78

## Enllaços externs

* BWF Player Profile Arxivat 2007-08-27 a Wayback Machine.
* YIP Pui Yin profile for the 2012 Olympic Games Arxivat 2016-03-03 a Wayback Machine..
# Chrysothyridia

Chrysothyridia és un gènere d'arnes de la família Crambidae.

## Taxonomia

* Chrysothyridia invertalis (Snellen, 1877)
* Chrysothyridia triangulifera Munroe, 1967

## Referències

* ↑ «GlobIZ search». Global Information System on Pyraloidea. [Consulta: 17 febrer 2011].
* ↑ Sutrisno, Hari «A Preliminary Study on Relationships among Selected Australian Members of the Tribe Spilomelini (Lepidoptera: Crambidae: Pyraustinae)». Zoological Science, 19.8, 2002, pàg. 915–929. DOI: 10.2108/zsj.19.915. ISSN: 0289-0003.
# Wally Funk

Mary Wallace Funk, més coneguda com a Wally Funk (Las Vegas, Nou Mèxic, 1 de febrer de 1939) és una aviadora i ambaixadora de bona voluntat estatunidenca. Va ser la primera dona investigadora de seguretat aèria per al National Transportation Safety Board, la primera instructora de vol a Fort Sill, a Oklahoma, i també la primera inspectora de la Federal Aviation Agency, a més de ser un dels membres del grup Mercury 13. Funk va passar les proves per a ser astronauta als seixanta, però la NASA la va refusar per ser dona.
El juliol del 2021, va acompanyar, com a tripulant d'honor, al milionari estatunidenc Jeff Bezos a bord del coet New Shepard, la qual cosa la va convertir en la persona més gran de la història que, fins aleshores, havia viatjat a l'espai.

## Referències

* 1 2 «Wally Funk, la dona a qui la NASA va tancar les portes, volarà a l'espai amb Jeff Bezos» (en català). ccma.cat, 01-07-2021. [Consulta: 3 juliol 2021].
* ↑ «[VÍDEO Jeff Bezos viatja a l'espai a bord del New Shepard]». [Consulta: 21 juliol 2021].
# Wallsburg

Wallsburg és una població dels Estats Units a l'estat de Utah. Segons el cens del 2000 tenia 274 habitants.

## Demografia

Segons el cens del 2000, Wallsburg tenia 274 habitants, 83 habitatges, i 73 famílies. La densitat de població era de 211,6 habitants per km².
Dels 83 habitatges en un 45,8% hi vivien nens de menys de 18 anys, en un 83,1% hi vivien parelles casades, en un 4,8% dones solteres, i en un 12% no eren unitats familiars. En el 12% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,3 i el nombre mitjà de persones que vivien en cada família era de 3,56.
Per edats la població es repartia de la següent manera: un 31% tenia menys de 18 anys, un 13,1% entre 18 i 24, un 23,7% entre 25 i 44, un 20,4% de 45 a 60 i un 11,7% 65 anys o més.
L'edat mediana era de 32 anys. Per cada 100 dones de 18 o més anys hi havia 101,1 homes.
La renda mediana per habitatge era de 55.313 $ i la renda mediana per família de 59.375 $. Els homes tenien una renda mediana de 39.375 $ mentre que les dones 21.042 $. La renda per capita de la població era de 21.165 $. Entorn del 5,1% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wallsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Wallsburg». American Fact Finder. Oficina del Cens dels Estats Units, 12-01-2010.
# Chimbu

Chimbu (també dit Simbu o Kimbu) és un idioma de la Província de Simbu a Papua Nova Guinea. El 1994 es va estimar que tenia uns 80.000 parlants, 10.000 d'ells monolingües; en el cens de 2000 census, se'n van registrar 115.000, pocs d'ells monolingües.
Com altres llenguatges Chimbu languages, el Kuman té les poc usual consonants laterals.

## Gramàtica

El Kuman és un idioma SOV (ordre subjecte, objecte, verb).

## Referències

* ↑ Ethnologue15 kue
* ↑ Foley, 1986:63, The Papuan languages of New Guinea
* Hardie, Peter. 2003. Is Kuman Tonal? An account of basic segmental and tonological structure in the Papuan language Kuman. MA thesis: Australian National University

## Enllaços externs

* Informació sobre Chimbu a la XV edició de l'Ethnologue, amb el codi “kue” (anglès)
# Yuki Abe

Yuki Abe (Ichikawa, Prefectura de Chiba, Japó, 6 de setembre de 1981) és un futbolista japonès.

## Selecció japonesa

Yuki Abe ha disputat 53 partits amb la selecció japonesa.

## Enllaços externs

* National Football Teams
* Japan National Football Team Database
# Ásgeir Sigurvinsson

Ásgeir Sigurvinsson (Vestmannaeyjar, 8 de maig de 1955) és un exfutbolista islandès de la dècada de 1970.
Fou 45 cops internacional amb la selecció islandesa.
Pel que fa a clubs, fou jugador, entre d'altres, de Stuttgart.
Trajectòria com a entrenador:
* 1993: Fram
* 2003-2005: Islàndia

## Referències

* ↑ «Iceland - Record International Players». RSSSF. [Consulta: 10 octubre 2011].
* ↑ Ásgeir Sigurvinsson Fitxa i estadístiques a la FIFA
* ↑ Iceland stats at Eu-Football
* ↑ Ásgeir Sigurvinsson a National-Football-Teams.com (anglès)
* ↑ Ásgeir Sigurvinsson Fitxa a Fussballdaten
* ↑ Ásgeir Sigurvinsson a worldfootball.net
* ↑ «Þjálfaratal Fram» (en icelandic). Kaninka, 19-09-2007. Arxivat de l'original el 23 abril 2008. [Consulta: 10 octubre 2011].
* ↑ «Sigurvinsson follows his beliefs». UEFA.com, 19-08-2003. [Consulta: 10 octubre 2011].
# Chirang Dwar

Chirang Dwar fou un dels duars o comarques del peu de la muntanya conquerits pels britànics a Bhutan el 1869.
Va formar part dels Duars Orientals al districte de Goalpara, a la província d'Assam, avui estat d'Assam. La superfície era de 1282 km² i la població de 1.216 habitants.
# Chiri

José Manuel Gómez Romaña (Marrón, Cantàbria, 25 de setembre de 1959), conegut com a Chiri, és un exfutbolista i entrenador de futbol espanyol. Jugava de migcampista.

## Trajectòria

Chiri va començar la seva carrera professional al Racing de Santander, on hi va jugar vuit temporades, des de 1979 fins a 1987, cinc a Primera Divisió i tres a Segona Divisió. Posteriorment va militar, a la categoria de plata, a les files del CD Logroñés, el Palamós CF i la UE Figueres fins al 1992, data en què va penjar les botes.
Com a entrenador, va començar la seva carrera al Bansander. El 1994 va incorporar-se a les categories inferiors del Racing de Santander. Hi va dirigir el Juvenil B, en Lliga Nacional (1994-1998), i el Juvenil A, a Divisió d' Honor (1998-1999). La temporada 1999-2000 va debutar com a tècnic a Tercera Divisió, dirigint la Unión Montañesa Escobedo. Posteriorment va dirigir el Velarde CF durant cinc temporades (2000-2005), amb el qual es va proclamar campió de la categoria en 2003 i amb el qual va disputar tres fases d'ascens a Segona Divisió B. La temporada 2006-07 Chiri es va proclamar campió de Tercera Divisió amb la SD Noja. La temporada 2007-08 va entrenar al CE Eldenc, amb el qual va finalitzar cinquè classificat (Tercera Divisió). El 2010 va entrenar el Racing de Santander B a la Segona Divisió B.

## Referències

* ↑ «Chiri: José Manuel Gómez Romaña». BDFutbol. [Consulta: 7 març 2018].
# Cielito

El cielito o cielo és un estil musical del folclore riuplatenc, és a dir, de l'Argentina i de l'Uruguai. Va ser la dansa i el cant propi de la independència.
Es va ballar en els salons cults fins a la tercera dècada del segle xix i en els balls populars fins a l'última dècada del mateix segle. Entre els seus autors cal destacar el poeta uruguaià Bartolomé Hidalgo, precursor de la literatura gautxesca.

## Bibliografia

* Vega, Carlos; De Pietro, Aurora (1966). El cielito de la Independencia, Buenos Aires, Tres Américas.

## Referències

* ↑ (castellà) Cielito, Folklore del Norte.

## Enllaços externs

* Cielito, Tradición Gaucha (castellà)
# Circa

Circa (en llatí ‘al voltant de’; normalment abreviat «ca.» o «c.», sense cursiva) és un mot llatí que significa 'aproximadament', normalment en referència a una data. S'utilitza a bastament en textos històrics quan la data d'un esdeveniment no es coneix de manera precisa. Quan s'utilitza en rangs de dades, el circa es posa abans de cada data aproximada, mentre que les dates sense un circa que les precedeixi immediatament s'assumeixen que són conegudes amb certesa.

## Exemples

* «1732–1799» o «1732–99»: ambdós anys són coneguts amb precisió.
* «Ca. 1732 – 1799»: només es coneix amb certesa el darrer any, mentre que el d'inici és aproximat.
* «Ca. 1732 – ca. 1799»: ambdós anys són aproximats.

## Referències

* ↑ «Circa». Gran Diccionari de la Llengua Catalana. Barcelona: Grup Enciclopèdia Catalana.

## Vegeu també

* Floruit
Viccionari
# Circa Survive

Circa Survive és un grup de música indie/experimental/alternativa de Philadelphia (Pennsylvania, EUA). Va ser formada per Anthony Green després d'anar-se'n de Saosin, el seu anterior grup.
Green, mentre estava a Saosin, sentia la necessitat d'estar en un grup de la seva ciutat natal, Philadelphia. Després d'un any d'estar a aquest grup, Green va tornar a Philadelphia per una operació dental i per visitar el seu amic, Colin Frangicetto, el qual s'havia separat de la seva banda, anomenada This Day Forward, havent estat en escena durant set anys. Green va decidir llavors deixar Saosin i començar un nou grup amb Frangicetto, tan aviat com s'acabés la gira. Green estava a l'aeroport quan va prendre la decisió, l'endemà, juntament amb Fragicetto van escriure la cançó Handshakes at Sunrise.

## Discografia
### Àlbums

* The Inuit Sessions (EP) (2005)
* Juturna (2005)
* On Letting Go (2007)
* Blue Sky Noise (2010)
* B-Sides (EP) (2010)
* Appendage (EP) (2010)
* Violent Waves (2012)
* Descensus (2014)
* The Amulet (2017)

### Vídeos musicals

* "Act Appalled" (En viu, 2005)
* "Act Appalled" (2006)
* "In Fear And Faith" (2006)
* "The Difference Between Medicine and Poison is in the Dose" (2007)
* "Get Out" (Live Montage) (2010)
* "Imaginary Enemy" (2010)
* "Suitcase" (2012)
* "Sharp Practice" (2012)
* "Schema" (2014)
* "Only the Sun" (2014)
* "Child Of The Desert" (2015)
* "Lustration" (2017)
* "Rites of Investiture" (2017)
* "The Amulet" (2017)
* "Premonition of the Hex" (2017)
* "Flesh and Bone" (2018)

## Enllaços externs

* Página Oficial
* MySpace
* Purevolume Arxivat 2009-06-25 a Wayback Machine.
# Àyman (nom)

Àyman és un nom masculí àrab (àrab: أيمن, Ayman) que literalment significa o bé ‘afortunat’ o bé ‘situat a la dreta’. Si bé Àyman és la transcripció normativa en català del nom en àrab clàssic, també se'l pot trobar transcrit d'altres maneres: Ayman, Aiman, Aymen, Aimen, Aymane…
La seva forma femenina és Yumna.

## Personatges que duen aquest nom

* Aymen Abdennour, futbolista tunisià.
* Ayman Ben Hassine, ciclista tunisià.
* Ayman Nour, polític egipci, membre del Parlament d'Egipte i cap del Partit al-Ghad.
* Ayman Odeh, polític israelià d'origen palestí.
* Ayman al-Zawahirí, líder d'Al-Qaida.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «يمن». ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Àzeri del sud

L'àzeri del sud o turc iranià és una llengua parlada majoritàriament a l'Azerbaidjan del sud o iranià i en menor mesura a les regions d'Iraq, Turquia i, en petites comunitats, a Síria. La CIA World Factbook informà, el 2010, que el percentatge de parlants de l'àzeri del sud era al voltant del 16% de la població iraniana, aproximadament 13 milions de persones a tot el món. Els turcs ètnics formen, amb diferència, el segon grup ètnic més gran de l'Iran, fent que la llengua sigui també la segona més parlada a la nació.

## Notes

* ↑ Segons un estudi de la CIA World Factbook.

## Referències

* 1 2 «The World Factbook — Central Intelligence Agency» (en anglès). Arxivat de l'original el 2012-02-03. [Consulta: 24 octubre 2017].
* ↑ «El català entre les 100 llengües més parlades del món». directe.cat, 22-06-2007. Arxivat 2017-10-25 a Wayback Machine. «Còpia arxivada». Arxivat de l'original el 2017-10-25. [Consulta: 24 octubre 2017].
* ↑ Shaffer, Brenda. The Limits of Culture: Islam and Foreign Policy (en anglès). MIT Press, 2006. ISBN 9780262195294.

## Vegeu també

* Àzeri